ราคาบ้านใน “อังกฤษ” เดือนเม.ย.นิวไฮรอบ 17 ปี หลังรัฐบาลยืดเวลายกเว้นภาษีขาย
ราคาบ้านใน "อังกฤษ" เดือนเม.ย.นิวไฮรอบ 17 ปี หลังรัฐบาลยืดเวลายกเว้นภาษีขาย
30 เม.ย. 2564

เนชั่นไวด์ บิลดิง โซไซตี้ (Nationwide Building Society) รายงานในวันนี้(30 เม.ย.2564) ว่า ราคาบ้านในอังกฤษพุ่งขึ้น 2.1% ในเดือนเม.ย. เมื่อเทียบเป็นรายเดือน โดยทำสถิติปรับตัวเพิ่มขึ้นมากที่สุดในรอบกว่า 17 ปี หลังจากนายริชิ ซูแนค รัฐมนตรีคลังอังกฤษขยายการยกเว้นภาษีการขายอสังหาริมทรัพย์ออกไปอีก
ราคาบ้านปรับตัวเพิ่มขึ้น 7.1% เมื่อเทียบรายปี ใกล้เคียงอัตราการขยายตัวที่ 7.3% ในเดือนธ.ค. ซึ่งเป็นระดับสูงสุดในรอบเกือบ 6 ปี หลังการประกาศล็อกดาวน์เพื่อคุมโรคโควิด-19 กระตุ้นความต้องการบ้านที่มีพื้นที่มากขึ้น
อังกฤษมีมาตรการยกเว้นอากรแสตมป์ซึ่งเป็นภาษีหลักในการซื้ออสังหาริมทรัพย์ หากซื้อบ้านในราคาไม่เกิน 500,000 ปอนด์ (696,650 ดอลลาร์) ก่อนสิ้นเดือนมิ.ย. และราคาบ้านที่ 250,000 ปอนด์แรกจะไม่เสียภาษีไปจนถึงสิ้นเดือนก.ย. ซึ่งแต่เดิมนั้นมาตรการยกเว้นภาษีมีกำหนดสิ้นสุดในเดือนมี.ค.ที่ผ่านมา